Apstiprināts

2020. gada 11.septembrī

Ventspils brīvostas pārvaldes

Iepirkumu komisijas sēdē

**IEPIRKUMA**

**“Ventspils Dienvidu mola gaismas zīmes remontdarbi”**

**identifikācijas Nr. VBOP 2020/91**

**NOLIKUMS**

1. **Pasūtītājs**

|  |  |
| --- | --- |
| Pasūtītāja nosaukums | Ventspils brīvostas pārvalde |
| Adrese | Jāņa iela 19, Ventspilī, LV-3601 |
| Nodokļu maksātāja reģistrācijas numurs | 90000284085 |
| Tālruņa numurs | 63622586 |
| Faksa numurs | 63621297 |
| E-pasta adrese | iepirkumi@vbp.lv  |
| Kontaktpersona  | Borislavs Kapitonovs, tālr. nr. 25480225, e-pasta adreseborislavs.kapitonovs@vbp.lv |
| Banka  | AS „Luminor Bank”, bankas kods RIKOLV2X |
| Bankas konts | LV73RIKO0002210002268 |

1. **Vispārīga informācija par iepirkumu**
	1. Iepirkuma identifikācijas Nr. VBOP 2020/91.
	2. Iepirkuma procedūra: atklāts iepirkums.
	3. Iepirkuma procedūras norisi nodrošina Ventspils brīvostas pārvaldes izveidota iepirkumu komisija (turpmāk Komisija).
	4. Pretendenta piedāvājums ir spēkā un saistošs tā iesniedzējam līdz iepirkuma līguma noslēgšanai, bet ne mazāk kā 3 (trīs) kalendāros mēnešus pēc piedāvājumu iesniegšanas termiņa beigām.
	5. Informācijas apmaiņa iepirkuma procedūras ietvaros notiek latviešu valodā rakstveidā – gan pa faksu, gan elektroniski (neņemot vērā elektroniskā paraksta esamību vai neesamību, kā arī oriģināla neesamību pa pastu), gan pastu. Informācijas apmaiņā vienmēr jānorāda iepirkuma procedūras priekšmets un identifikācijas numurs, uz kuru tā attiecas. Informācija jāadresē Pasūtītāja vai piegādātāja/pretendenta norādītajām kontaktpersonām. Par informācijas saņemšanas brīdi tiek uzskatīts laiks, kad nosūtītāja faksā parādās informācija par faksa saņemšanu.
2. **Iepirkuma priekšmets**
	1. Gaismas zīmes remonta darbi, saskaņā ar tehniskajā specifikācijā noteikto (1.pielikums).
	2. Remontu jāpabeidz 30 (trīsdesmit) darba dienu laikā pēc līguma noslēgšanas, tai skaitā krāsu piegādes laiks.
	3. Garantijas laiks – 2 (divi) gadi no darbu pabeigšanas brīža.
	4. Objekta atrašanas vietu – Dienvidu mols, Ventspils.
	5. Avanss netiek paredzēts.
	6. Pretendentam piedāvājums jāsagatavo par visu iepirkuma priekšmetu kopumu vienā variantā.

1. **DALĪBAS NOSACĪJUMI IEPIRKUMA PROCEDŪRĀ**
	1. Dalība iepirkumu procedūrā ir brīvi pieejama jebkurai fiziskai vai juridiskai personai, šādu personu apvienībai jebkurā to kombinācijā, kas piedāvā sniegt Iepirkuma procedūras nolikumā paredzētos pakalpojumus un atbilst šādām dalības nosacījumu prasībām:
		1. nav konstatēts, ka Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*;
		2. nav pasludināts Pretendenta maksātnespējas process, apturēta Pretendenta saimnieciskā darbība un netiek veikta pretendenta likvidācija;
		3. Pretendents iesniedzis visu pieprasīto informāciju un iesniegtā informācija, lai apliecinātu Pretendenta atbilstību kvalifikācijas prasībām, ir patiesa.
	2. Visas šī nolikuma 4.1.punkta apakšpunktos minētās dalības nosacījumu prasības attiecas arī uz personu, uz kura iespējām Pretendents balstās, lai apliecinātu, ka Pretendenta kvalifikācija atbilst Iepirkuma procedūras dokumentu prasībām un uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās līguma vērtības, un uz visiem personu apvienības dalībniekiem (biedriem), ja piedāvājumu iesniedz personu apvienība.
	3. Pretendents, tai skaitā personu apvienība (ja piedāvājumu iesniedz personu apvienība) un persona, uz kura iespējām Pretendents balstās, lai apliecinātu atbilstību Pretendenta kvalifikācijas prasībām, netiks atzīts par atbilstošu dalības nosacījumiem iepirkuma procedūrā un tiks izslēgts no dalības iepirkuma procedūrā, ja Pretendents vai kāds no personu apvienības dalībniekiem, vai persona, uz kura iespējām Pretendents balstās, lai apliecinātu atbilstību Pretendenta kvalifikācijas prasībām, neatbildīs paziņojumā par līgumu vai iepirkuma procedūras dokumentos noteiktajām prasībām, tai skaitā šī nolikuma 4.1.punkta apakšpunktos noteiktajiem dalības nosacījumiem iepirkuma procedūrā.
2. **KVALIFIKĀCIJAS PRASĪBAS**
	1. Līdz iepirkuma līguma noslēgšanai Pretendentam jābūt reģistrētam Latvijas Republikas Komercreģistrā vai ārvalstīs attiecīgās valsts normatīvajos aktos paredzētajā kārtībā. Personu apvienībai, ja tiks pieņemts lēmums par iepirkuma līguma slēgšanu ar personu apvienību, līdz iepirkuma līguma noslēgšanai būs jāreģistrējas Latvijas Republikas Komercreģistrā vai ārvalstīs attiecīgās valsts normatīvajos aktos paredzētajā kārtībā, vai arī jānoslēdz sabiedrības līgums saskaņā ar Civillikuma ceturtās daļas “Saistību tiesības” sešpadsmito nodaļu “Sabiedrības līgums”, paredzot solidāro atbildību sabiedrības biedriem, uz kuru saimnieciskajām un finansiālajām iespējām balstās un kuri būs finansiāli atbildīgi par iepirkuma līguma izpildi.
	2. Pretendenta rīcībā jābūt pietiekamiem tehniskiem un darbaspēka resursiem, lai nodrošinātu šajā iepirkumā noteikto darbu izpildi pieprasītajā apjomā, kvalitātē un termiņā.
	3. Pretendents ir tiesīgs iesniegt Eiropas vienoto iepirkuma procedūras dokumentu (veidlapa pieejama <http://espd.eis.gov.lv/>) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un par tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
3. **Piedāvājumu iesniegšana un atvēršana**
	1. Piedāvājumu var iesniegt personīgi vai nosūtīt pa pastu ar piegādi un izsniegšanu Komisijas sekretārei līdz 2020.gada 18.septembrim plkst. 1000, Ventspils brīvostas pārvaldē, Jāņa ielā 19, Ventspilī 202.kabinetā darba dienās no plkst. 800 līdz 1200 un no plkst. 1300 līdz 1700, piektdienās līdz plkst.1600. Saņemot piedāvājumu, Komisijas sekretāre uz piedāvājuma atzīmē tā iesniegšanas datumu un laiku.
	2. Jebkurš piegādātājs var iesniegt kā Pretendents tikai 1 (vienu) piedāvājumu 1 (vienā) variantā. Pretendents, kas iesniedzis piedāvājumu vairākos variantos, tiks izslēgts no dalības iepirkuma procedūrā.
	3. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījuma dokumenti sagatavojami, noformējami un iesniedzami tādā pašā kārtībā kā citi piedāvājuma dokumenti, ar norādi uz iepakojuma „Piedāvājuma grozījumi” vai „Piedāvājuma atsaukums”. Piedāvājuma atsaukums izslēdz Pretendentu no tālākas dalības iepirkuma procedūrā.
	4. Piedāvājumu iesniegšana nozīmē Pretendenta godprātīgu nodomu piedalīties iepirkumā un visu Iepirkuma dokumentu prasību akceptēšanu. Piedāvājums ir juridiski saistošs Pretendentam, kas to iesniedzis līdz 18.septembrim plkst. 1000, Ventspils brīvostas pārvaldē, Jāņa ielā 19, Ventspilī.
4. **IESNIEDZAMIE DOKUMENTI:**
	1. **Parakstīts un aizpildīts Pretendenta pieteikums (2.pielikums).**
	2. **Ja Pretendents, lai nodrošinātu līgumsaistību izpildi, paredz balstīties uz citu piegādātāju iespējām, Pretendentam jāiesniedz apakšuzņēmēju saraksts un apakšuzņēmēja apliecinājums (3. pielikums)**
	3. **Aizpildīts finanšu piedāvājums - veicamo darbu tāme (4.pielikums).**
5. **PIEDĀVĀJUMA IZVĒRTĒŠANAS KRITĒRIJS –** cena, tā kā tehniskā specifikācija ir sagatavota detalizēti un citiem kritērijiem nav būtiskas nozīmes piedāvājuma izvēlē.
6. **Piedāvājuma izvēles kritērijs -** saimnieciski visizdevīgākais piedāvājums - piedāvājums ar viszemāko līgumcenu.

# PIEDĀVĀJUMA SAGATAVOŠANA UN NOFORMĒŠANA

* 1. Visi piedāvājuma dokumenti jāizstrādā, jānoformē, tai skaitā oriģinālo dokumentu kopijas un dokumentu tulkojumi latviešu valodā, un piedāvājuma daļu caurauklojumi jāapliecina, saskaņā ar Ministru kabineta 2010.gada 04.septembra noteikumu Nr.558 „Dokumentu izstrādāšanas un noformēšanas kārtība” un Iepirkuma dokumentu prasībām. Tiem jābūt aizpildītiem, datētiem un parakstītiem, izmantojot Pasūtītāja piedāvātās veidlapas.
	2. Pretendents atbild par Iepirkuma dokumentu rūpīgu izskatīšanu, ieskaitot grozījumus iepirkuma dokumentos, Pasūtītāja sniegto papildus informāciju un skaidrojumiem par Iepirkuma dokumentos noteiktajām prasībām, kā arī par drošas informācijas iegūšanu neatkarīgi no apstākļiem un saistībām, kas jebkādā veidā var ietekmēt piedāvājuma vai darbu izpildes summu vai veidu. Kļūdu un iepriekš minēto saistību neievērošanas gadījumos netiks apmierināta neviena Pretendenta prasība grozīt piedāvājuma summu. Tiek uzskatīts, ka Pretendents, iesniedzot piedāvājumu, ir iepazinies un pārzina Latvijas Republikā spēkā esošo normatīvo aktu prasības, kas jebkādā veidā var ietekmēt vai attiekties uz iesniegto piedāvājumu, iepirkuma līguma darbībām un aktivitātēm.
	3. Piedāvājuma dokumenti jāsagatavo un jāiesniedz latviešu valodā, drukātā veidā, tiem jābūt skaidri salasāmiem, lapām sanumurētām, dokumentiem cauršūtiem un apliecinātiem Latvijas Republikas normatīvajos aktos noteiktajā kārtībā.
	4. Pretendenta dokumentam, kas iesniegts citas valsts valodā, jāpievieno šī dokumenta Pretendenta apliecināts tulkojums latviešu valodā. Ja oriģinālā dokumenta teksts atšķiras no šī dokumenta tulkojuma teksta latviešu valodā, tad par pamatu tiks ņemts šī dokumenta tulkojums latviešu valodā.

Par kaitējumu, kas radies dokumenta nepareiza tulkojuma dēļ, Pretendents atbild Latvijas Republikas normatīvajos tiesību aktos noteiktajā kārtībā.

* 1. Visiem iesniegtajiem piedāvājuma dokumentiem jābūt parakstītiem. Pretendenta pieteikums dalībai iepirkuma procedūrā un apliecinājumi jāparaksta personai ar tiesībām pārstāvēt Pretendentu vai tās pilnvarotam pārstāvim. Pilnvarojuma gadījumos jāpievieno pilnvaras oriģināls vai tās kopija. Pārējie piedāvājuma dokumenti jāparaksta darbiniekam, kurš gatavojis attiecīgo dokumentu (norādot vārdu un uzvārdu, ieņemamo amatu).
	2. Ja piedāvājumu iesniedz personu apvienība, Pretendenta pieteikums dalībai iepirkuma procedūrā jāparaksta visu apvienības dalībniekus pārstāvošām personām ar pārstāvības tiesībām vai to pilnvarotiem pārstāvjiem (pievienojami dokumenti, kas apliecina šīs tiesības). Arī pilnvara, kas apliecina pilnvarotās personas tiesības pārstāvēt personu apvienības intereses iepirkuma procedūrā, jāparaksta visu apvienības dalībniekus pārstāvošām personām ar pārstāvības tiesībām vai to pilnvarotiem pārstāvjiem (pievienojami dokumenti, kas apliecina šīs tiesības).
	3. Dokumentus, kas attiecas tikai uz personu, uz kura iespējām balstās Pretendents, lai apliecinātu savu atbilstību Pretendenta kvalifikācijas prasībām vai paredz piesaistīt iepirkuma līguma izpildē, vai attiecas uz atsevišķu personu apvienības dalībnieku, jāparaksta personai ar tiesībām pārstāvēt to iepirkuma procedūrā vai tās pilnvarotam pārstāvim. Pilnvarojuma gadījumā jāpievieno pilnvaras oriģināls vai tās apliecināta kopija. Šī punkta prasības arī jāievēro apliecinot dokumentu kopijas, dokumentu tulkojumu pareizību un dokumentu caurauklojumus.
	4. Piedāvājums jāievieto aizlīmētā un aizzīmogotā iepakojumā ar norādi uz tā:

„Ventspils brīvostas pārvaldei, Jāņa iela 19, Ventspils, LV-3601.

Piedāvājums atklātā iepirkumā “**Ventspils Dienvidu mola gaismas zīmes remontdarbi**”, iepirkuma identifikācijas Nr. VBOP 2020/91;

Neatvērt līdz 2020.gada 18.septembrim plkst.1000;

Iesniedzēja nosaukums, reģistrācijas Nr., kontaktpersona, tālrunis, e-pasts.”

* 1. Aiz piedāvājuma titullapas obligāti jābūt piedāvājuma satura rādītājam.
	2. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no Iepirkuma procedūras norises iznākuma.
1. **CITI NOTEIKUMI**
	1. Komisija atbilstoši prasībām un vērtēšanas kritērijiem nodrošina Pretendentu atlasi, piedāvājumu atbilstības pārbaudi un izvēli un vadās pēc tiem, pieņemot lēmumus par Pretendenta atbilstību atlases prasībām, Tehniskā un Finanšu piedāvājuma atbilstību Pasūtītāja prasībām, Pretendenta kompetenci un spējām nodrošināt līgumsaistību izpildi.
	2. Komisija lēmumus pieņem slēgtā sēdē, pamatojoties tikai uz iesniegto dokumentu informāciju, un citu informāciju, kas pieprasīta un iesniegta līdz piedāvājuma iesniegšanas beigu termiņam.
	3. Komisijai ir tiesības pieprasīt, lai Pretendents precizē informāciju par piedāvājumu, ja tas nepieciešams Pretendenta atlasei vai piedāvājuma atbilstības pārbaudei un izvēlei.
	4. Komisija nevērtēs Pretendenta iesniegto piedāvājumu, ja Pretendents neatbildīs dalības nosacījuma prasībām šajā iepirkuma procedūrā.
	5. Ja līdz piedāvājuma beigu termiņam Pretendenta iesniegtie piedāvājuma dokumenti neapstiprinās Pretendenta atbilstību Pretendenta atlases prasībām, ja Pretendenta pieredze neatbildīs Iepirkuma dokumentu prasībām un kvalifikācija neapliecinās viņa kompetenci un spējas nodrošināt darbu izpildi Pasūtītāja pieprasītajā apjomā, termiņā un kvalitātē, ja Pretendenta iesniegtie dokumenti nebūs izstrādāti un noformēti saskaņā ar Latvijas Republikas normatīvo aktu un Iepirkuma dokumentu prasībām (izņemot mazāk būtisku prasību neizpildi) vai nebūs iesniegti visi pieprasītie dokumenti un informācija, Pretendents netiks kvalificēts un tiks izslēgts no dalības iepirkuma procedūrā.
	6. Komisija izvēlas kritērijam atbilstošāko piedāvājumu no Iepirkuma procedūrā neizslēgtiem Pretendentu piedāvājumiem.
	7. Komisija pirms piedāvājuma izvēles veiks finanšu piedāvājuma dokumentu pārbaudi, aritmētisko kļūdu labojumus. Aritmētisko kļūdu gadījumā tiks labota līgumcena.
	8. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju vai atsauc piedāvājumu tā derīguma termiņa laikā, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis nākošo saimnieciski visizdevīgāko piedāvājumu- zemāko cenu, vai pārtraukt iepirkuma procedūru, neizvēloties nevienu piedāvājumu.

Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

* 1. Līgums jānoslēdz 5 (piecu) darba dienu laikā no Pasūtītāja rakstiska pieprasījuma saņemšanas.
	2. Pasūtītājs attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām ir nodokļu parādi, kas pārsniedz 150 *euro*. Ja nodokļu parādi pārsniedz 150 *euro*, Pasūtītājs rīkojas saskaņā ar Sabiedrisko pakalpojumu sniedzēju iepirkumu likuma 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 *euro* apmērā tiek pārsniegts personai, uz kuras iespējām Pretendents balstās, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.
	3. Pasūtītājs attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pārbauda publiski pieejamajās datu bāzēs vai Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.
	4. Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	5. Piegādātāja personālu, kuru/-us pretendents iesaistīs līguma izpildē, par kuru/-iem sniedzis informāciju Pasūtītājam un kura/-u kvalifikācijas abilstību izvirzītajām prasībām Pasūtītājs ir vērtējis, kā arī personas (t.sk. apakšuzņēmējus), uz kuru iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pēc līguma noslēgšanas drīkst mainīt tikai ar Pasūtītāja rakstveida piekrišanu. Pasūtītājs ir tiesīgs dot piekrišanu personas (t.sk. apakšuzņēmēja), uz kuras iespējām tas balstījies, maiņai tikai tad, ja tā neatbilst attiecīgā iepirkuma dokumentos noteiktajiem izslēgšanas noteikumiem. Jautājumu Pasūtītājs izskata un izvērtē 3 (trīs) darba dienu laikā pēc visu nepieciešamo dokumentu saņemšanas.
	6. Pasūtītājs ir tiesīgs, līdz iepirkuma līguma noslēgšanai pārtraukt iepirkuma procedūru, ja tam ir pamatojums.
1. **NOLIKUMAM pievienoti šādi pielikumi:**
	1. Tehniskā specifikācija (1.pielikums);
	2. Pretendenta pieteikuma veidlapa (2. pielikums);
	3. Apakšuzņēmēju saraksta un apliecinājuma veidlapa (3.pielikums);
	4. Aizpildīts finanšu piedāvājums - veicamo darbu tāme (4. pielikums).